OzLabs/hebrew-wiki-articles huggingface dataset:
ערכי המשפחה

ערכי המשפחה הוא מונח המתאר ערכים מסורתיים ותרבותיים הקשורים למשפחה, המבנה המשפחתי, תפקידי המשפחה ותפקידי הפרטים בה. 

בניגוד לטוענים כי ערכי המשפחה הם ערכים מסורתיים, ברוב התרבויות המתועדות מודל המשפחה המורחבת היה הנפוץ ביותר. לדוגמה, בארצות הברית הפכה המשפחה הגרעינית לצורה הנפוצה ביותר רק בשנות ה-60 וה-70. 

בשיח הפוליטי בארצות הברית, המונח "משפחה מסורתית" מתאר את המשפחה הגרעינית – סביבה לגידול ילדים המורכבת מאב מפרנס, אם מפרנסת וילדיהם הביולוגיים. משפחה החורגת ממודל זה נחשבת למשפחה לא מסורתית. אף על פי שהמשפחה המסורתית נתפסת כמשפחה ה"טיפוסית", פחות מחצי מן הילדים בארצות הברית חיים במשפחה מסורתית ב (לעומת 61% בשנת 1980 ו-73% בשנת 1960).

בקרב האוכלוסייה היהודית בישראל, משמעות המונח בדרך כלל היא משפחה יהודית, דתית אורתודוקסית והטרוסקסואלית, בעלת שני הורים הנשואים זה לזה בנישואים אורתודוקסיים. כמו כן המונח נמצא בשימוש בדרך כלל בידי דתיים אורתודוקסים על מנת לנגח קהילות שונות שלא עומדות בסטנדרטים של המונח, כגון קהילת הלהט"ב ומשפחות חד הוריות.

== הערות שוליים ==

קטגוריה:משפחה
למצוא אותך

למצוא אותך (באנגלית: Finding You) היא קומדיה רומנטית אמריקאית משנת 2021 שכתב וביים בריאן באו, המבוססת על רומן משנת 2011 , There You'll Find Me מאת ג'ני ב. ג'ונס. בסרט מככבים רוז ריד, ג'דדיה גודאייקר וקתרין מקנמרה. הוא הוקרן לראשונה בקולנוע בארצות הברית ב-14 במאי 2021.

== עלילה ==
לאחר אודישן בבית ספר יוקרתי למוזיקה בניו יורק, פינלי סינקלייר הולכת בדרכו של אחיה המנוח אלכס ונרשמת לתוכנית חילופי סטודנטים שלקח פעם, ונוסעת לכפר חוף באירלנד כדי להתחיל סמסטר בחו"ל. שם היא פוגשת את כוכב הקולנוע, בקט ראש, שמצלם את הפרק האחרון של זיכיון הפנטזיה וההרפתקאות שלו מימי הביניים. הם מתחילים ברומן, אבל כשהאנשים המקיפים את בקט מאיימים למחוץ את חלומותיהם, פינלי חייבת להחליט במה היא תסתכן בשביל אהבה.<ref name="deadline"></ref> <ref></ref>

== שחקנים ודמויות ==
* רוז ריד - פינלי סינקלייר
* ג'דדיה גודאייקר - בקט ראש
* קתרין מקנמרה - טיילור ריסדייל
* פטריק ברגין - שיימוס
* סירשה-מוניקה ג'קסון - אמה קלהן
* ג'ודית הואג - ג'ניפר סינקלייר
* טום אוורט סקוט - מונטגומרי ראש
* ונסה רדגרייב- קתלין סוויני
* נטלי בריטון - ג'מה קווינלן
* פיונה בל - נורה
* מריון או'דווייר - מולי
* אנאבל סוויני - קיווה
* הלן רוש - פיונה דויל

== הפקה ==
הצילומים התרחשו באירלנד, בדבלין וסביבתה, קלייר, אופאלי, קילדר, קולי וקרלינגפורד,; וגם בניו יורק, לוס אנג'לס ונאשוויל. <ref></ref> בספטמבר 2020, הוכרז כי Roadside Attractions רכשה את זכויות ההפצה של הסרט בבתי הקולנוע בארצות הברית מאולפני "Red Sky, Nook Lane" Entertainment ו-MK1 Studios. השם הראשוני של הסרט, There You'll Find Me, שונה ל- Finding You .

==הפצה==
הסרט יצא לאקרנים בקולנוע בארצות הברית ב-14 במאי 2021, <ref></ref> על ידי Roadside Attractions.<ref name="BOP"></ref>

== קישורים חיצוניים ==

== הערות שוליים ==

קטגוריה:סרטי 2021
קטגוריה:נטפליקס: סרטים
קטגוריה:דרמות קומיות אמריקאיות
ניקוטונים

Nicktoons הוא שם כולל המשמש את ניקלודיאון לסדרת האנימציה המקורית שלהם. כל ה-Nicktoons מופקים בחלקם ב-Nickelodeon Animation Studio ומפרטים את חברת האם של Nickelodeon (Viacom, הידועה כיום כפרמאונט גלובל) בשורות זכויות היוצרים שלהם. אין עדיין בישראל יפורסם בהמשך.

מאז השקתו בסוף שנות ה-70, לוח הזמנים של ניקלודיאון כלל אנימציה שהופקה על ידי חברות אחרות, כמו בל וסבסטיאן, בננהמן ודנג'ר מאוס. והערוץ אפילו היה שותף להפקת הרוזן דאקולה, שהחלה לשידור ב-1988. אבל ניקלודיאון לא השקיעה בסדרה מצוירת מקורית משלה עד 1989, כשהמפיקה ונסה קופי ביקרה בלוס אנג'לס כדי לקבל פיצ'רים של אנימטורים מקומיים. ג'רלדין לייבורן, נשיאת הערוץ דאז, האירה שלושה פיצ'רים לסדרות מלאות: החיים על פי דאג, המופע של רן וסטימפי וראגרטס. ב-11 באוגוסט 1991, שלושת הקריקטורות הוצגו לראשונה כחלק מבלוק של 90 דקות, והפכו ל-Nicktoons הממותגים הראשונים. בניגוד לסרטים המצוירים מבוססי הסחורה ששלטו בתעשיית האנימציה של שנות ה-80, ונסה קופי וג'רלדין לייבורן הסכימו שהניקטון צריך להיות מונע על ידי יוצרים: מבוסס על דמויות מקוריות שעוצבו על ידי אנימטורים. עדיין אין בישראל יפורסם בהמשך.

ה-Nicktoons הראשונים הגיעו להצלחה כלכלית, ושכנעו את ויאקום להשקיע בתוכניות אנימציה מקוריות עבור הרשת האחרת שלה MTV. עד 1998, חטיבת האנימציה של ניקלודיאון פעלה מתוך מתחם משרדים שכור בסטודיו סיטי, קליפורניה. הייצור עבר לבניין בודד בברבנק הסמוך ב-4 במרץ 1998. בין התוכניות הראשונות שהופקו במתקן החדש הזה הייתה בובספוג מכנסמרובע, שעד 2004 הפכה לתוכנית הרווחית ביותר בתולדות ניקלודיאון. בשנת 2002 הושק ערוץ כבלים שנקרא גם ניקטונס, ואחריו מספר גרסאות בינלאומיות. מספר תוכניות מקוריות הופיעו בבכורה של פרקים חדשים ברשת Nicktoons. אין עדיין בישראל יפורסם בהמשך.

בתחילת שנות ה-2010, ניקלודיאון הוציאה לראשונה את שני הניקטון הראשונים המבוססים על זכייניות טלוויזיה קיימות, בניגוד לדמויות חדשות: צבי הנינג'ה המתבגרים ומועדון ווינX. שני המופעים המחודשים הללו פותחו ב-Nickelodeon Animation Studio בעקבות רכישות של Viacom של שני הנכסים. בשנת 2019, Nick Animation הוציא לראשונה את Nicktoon הבלעדי להזרמה, פינקי מלינקי, אשר שוחרר בנטפליקס ולא בטלוויזיה. מספר חודשים לאחר מכן, האולפן הכריז על הסכם רב-שנתי להפקת תוכן אנימציה עבור נטפליקס, כולל נכסים חדשים וספין-אוף של ניקוטונים קודמים. Nick toons יפורסם בהמשך בישראל כי אין בינתיים בגלל שניקולדיאון עוד לא החליטו שיהיה בישראל אז יפורסם בהמשך עוד בפרטים.

==קישורים חיצוניים==

קטגוריה:ניקלודיאון: תוכניות וסדרות
קרהו באסקט

IKH Areena, אולם הבית של הקבוצה
קאוהג'וקי קרהו באסקט (בפינית: Kauhajoki Karhu Basket) היא קבוצת כדורסל פינית מקאוהג'וקי המשחקת בליגת העל הפינית בכדורסל וביורופקאפ.

בשנת 2018 זכה המועדון באליפות פינלנד הראשונה בתולדותיה לאחר ניצחון 4–2 על סאלון וילאפס בגמר הפלייאוף. בעונה הבאה ניצחה קרהו את קובוט 4–1 ושמרה על האליפות. בעונת 2021/22 זכתה הקבוצה באליפות שלישית לאחר ניצחון 4–1 על וילאפס.

== תארים ==
* ליגת העל הפינית
** זכייה (3): 2017/18, 2018/19, 2021/22

== מאזן אירופי ==
{| class="wikitable"
!עונה
!תחרות
!סיבוב
!קבוצה
!בית
!חוץ
|-
!rowspan="3"|
|rowspan="3"|ליגת האלופות בכדורסל
|מוקדמות 1
| מוניצ'יפל אוראדיה
|bgcolor="#cfc" style="text-align:center;"|87–84
|bgcolor="#cfc" style="text-align:center;"|74–80
|-
|מוקדמות 2
| לבסקי סופיה
|bgcolor="#cfc" style="text-align:center;"|88–79
|bgcolor="#cfc" style="text-align:center;"|88–93
|-
|מוקדמות 3
| נאנטר
|bgcolor="#fcc" style="text-align:center;"|54–91
|bgcolor="#fcc" style="text-align:center;"|91–58
|-
!rowspan="2"|
|rowspan="2"|ליגת האלופות בכדורסל
|מוקדמות 1
| צמוקי מינסק
|bgcolor="#cfc" style="text-align:center;"|93–86
|bgcolor="#fcc" style="text-align:center;"|68–67
|-
|מוקדמות 2
| טורון
|bgcolor="#cfc" style="text-align:center;"|93–82
|bgcolor="#fcc" style="text-align:center;"|70–58
|-
!
|ליגת האלופות בכדורסל
|מוקדמות 2
| פטריוטי לוויצה
|colspan="2" bgcolor="#fcc" style="text-align:center;"|57–81
|-
!rowspan="8"|
|rowspan="8"|יורופקאפ
|rowspan="3"|שלב הבתים
| פורטרס קורמנד
|bgcolor="#cfc" style="text-align:center;"|77–62
|bgcolor="#cfc" style="text-align:center;"|89–90
|-
| ק.ק. ולוצלאווק
|bgcolor="#fcc" style="text-align:center;"|87–93
|bgcolor="#cfc" style="text-align:center;"|88–89
|-
| ספורטינג ליסבון
|bgcolor="#cfc" style="text-align:center;"|104–85
|bgcolor="#cfc" style="text-align:center;"|84–93
|-
|rowspan="3"|שלב הבתים השני
| פטריוטי לוויצה
|bgcolor="#cfc" style="text-align:center;"|105–71
|bgcolor="#cfc" style="text-align:center;"|55–86
|-
| בודיוולניק קייב
|bgcolor="#fcc" style="text-align:center;"|65–62
|bgcolor="#cfc" style="text-align:center;"|65–72
|-
| הפועל חיפה
|bgcolor="#cfc" style="text-align:center;"|85–76
|bgcolor="#cfc" style="text-align:center;"|59–66
|-
|רבע גמר
| פורטו
|bgcolor="#cfc" style="text-align:center;"|65–75
|bgcolor="#cfc" style="text-align:center;"|80–81
|-
|חצי גמר
| ק.ק. ולוצלאווק
|bgcolor="#fcc" style="text-align:center;"|90–71
|bgcolor="#fcc" style="text-align:center;"|67–63
|}

== שחקנים ==
* אוסטין הולינס

== קישורים חיצוניים ==

* 

== הערות שוליים ==

קטגוריה:קבוצות כדורסל פיניות
אליפות CONCACAF 1989

אליפות CONCACAF 1989 נערכה בין ה-19 במרץ ל-19 בנובמבר 1989, והמהדורה ה-10 של אליפות צפון אמריקה בכדורגל. התחרות הייתה המהדורה האחרונה של אליפות CONCACAF והוחלפה בגביע הזהב של CONCACAF. הטורניר שימש גם כמוקודמות למונדיאל 1990. קוסטה ריקה זכתה באליפות בפעם השלישית בתולדותיה והעפילה למונדיאל הראשון בתולדותיה בזכות הפרש שערים עדיף בפלוס 1 על פני זה של ארצות הברית שסיימה במקום השני. ארצות הברית הבטיחה גם את העפלתה למונדיאל לראשונה מזה 40 שנים, לאחר שגברה על טרינידד וטובגו בתוצאה 1 - 0 משער של פול קליגיורי שזכה לכינוי "הירייה שנשמעה ברחבי העולם".

== מוקדמות ==
5 קבוצות העפילו משלב המוקדמות לתחרות, מקסיקו הושעתה משלב המוקדמות בשל רישום שחקנים מעל גיל 20 במוקדמות אליפות העולם לנוער ב-1988, פיפ"א דחתה את הרישום של בליז לתחרות בשל חובות כלכליים.

== בית הגמר ==
שני המשחקים בין אל סלבדור לגואטמלה היו אמורים להיערך בגואטמלה. מאוחר יותר הוסכם על ביטולם בגלל חוסר חשיבות ספורטיבית (אף אחת מהנבחרות לא הייתה יכולה להעפיל למונדיאל גם אם הייתה מנצחת בשני המשחקים).
קטגוריה:תחרויות כדורגל ב-1989
קטגוריה:אליפות CONCACAF
דילן פלייפייר

דילן פלייפייר (באנגלית: Dylan Playfair; נולד ב-19 ביוני 1992) הוא שחקן קנדי.

== ביוגרפיה ==
פלייפיר נולד וגדל בפורט סנט ג'יימס, קולומביה הבריטית. הוא מגיע ממשפחה של שחקני הוקי. לפני שהפך לשחקן, פלייפייר שיחק הוקי Merritt Centennials של ליגת ההוקי של קולומביה הבריטית. הוא בנו של שחקן ה-NHL לשעבר ג'ים פלייפייר <ref></ref> ואחיינו של שחקן ההוקי לארי פלייפייר .<ref name=":0"></ref>

== קריירה ==
החל מ-2014 הוא שיחק את נוקס בסדרת הטלוויזיה "Some Assembly Required" במשך כל 3 העונות עד שהסדרה בוטלה ב-2016. בשנת 2017, פלייפייר לוהק לתפקיד של גיל, בנו של גסטון, בסרטים "היורשים 2" ו"היורשים 3" .<ref></ref>

הוא משחק לעיתים קרובות בתפקידים הכוללים משחק הוקי, בין השאר בשל כישורי ההחלקה שלו.<ref name=":1"></ref> ב-2013 שיחק, לצד, אנדרו הר, בסרט הוקי: "Mr Hockey: The Gordie Howe Story" בתור בנו של גורדי האו, מרטי האו. בשנת 2016 החל פלייפייר לשחק בקומדיית המצבים הקנדית המצליחה "לטרקני", בתור ריילי, אחד מהספורטאים של העיירה.<ref></ref>

== פילמוגרפיה ==

=== קולנוע ===
{| class="wikitable sortable"
|+
!שנה
! סרט
!תפקיד
! הערות
|-
| 2012
|Grave Encounters 2
| טרבור תומפסון
|
|-
|2013
|If I Had Wings
| טייסון
|
|-
| 2016
|It Stains the Sands Red
| רובי
|
|-
| rowspan="2" |2017
|Still/Born
|רובי
|ללא קרדיט
|-
|Ocean's Hidden Secrets
|ג'ק
|
|-
| rowspan="4" |2020
|Shared Bath
|דרו
|סרט קצר; גם במאי ומפיק בפועל
|-
|The Sinners
| קיט אנדרסון
|
|-
|Odd Man Rush
| דין האנטר
|
|-
|Summerland
| שון ווקר
|
|-
|2022
|Dangerous Game: The Legacy Murders
|קמרון בטס
|
|-
|2023
|Buddy Games: Spring Awakening
|לארי
|
|-
|2024
|The Legend of Johnny Jones
|השוטר דייוויס
|
|-
| rowspan="3" |TBA
|Used Mercs
|מיק
|
|-
|Generation Angst
|ברנט
|
|-
|Above the Line
|קאובוי
|
|}

=== טלוויזיה ===
{| class="wikitable sortable"
!שנה
! סדרה
!תפקיד
! הערות
|-
| rowspan="2" |2013
|Mr. Hockey: The Gordie Howe Story
|מרטי האו
|סרט טלוויזיה של CBC Television
|-
|Unicorns and Mountain Lions
|סטודנט
|סרט טלוויזיה של A&E Networks
|-
|2014
|Damaged
|דילן
|סרט טלוויזיה של Lifetime
|-
| 2014–2016
|Some Assembly Required
| נוקס
| תפקיד ראשי (3 עונות); 56 פרקים
|-
|2015
|The Hollow
|טובי
|סרט טלוויזיה של Syfy
|-
|2016
|בלי תגובות שליליות <small>(אנ')</small>
|אוון
|3 פרקים
|-
| 2016–2018
| הנוסעים בזמן
| קייל
| 6 פרקים
|-
| 2016–הווה
|לטרקני <small>(אנ')</small>
| ריילי
| תפקיד ראשי (11 עונות); 74 פרקים
|-
|2017
|היורשים 2
| rowspan="2" |גיל
|סרט טלוויזיה של ערוץ דיסני
|-
| rowspan="2" |2019
|היורשים 3
|סרט טלוויזיה של ערוץ דיסני
|-
|המסדר <small>(אנ')</small>
| קליי טרנר
| 3 פרקים
|-
| 2021–2022
| The Mighty Ducks: Game Changers
| המאמן טי
| 9 פרקים
|-
| 2023
|Animal Control
| קול
| פרק: "Unicorns and Mountain Lions"
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה קנדים
קטגוריה:קנדים שנולדו ב-1992
גשר דאן ממוריאל

גשר דאן ממוריאל (באנגלית: Dunn Memorial Bridge) הוא גשר מעל נהר ההדסון במדינת ניו יורק, המחבר את בירתה אולבני ממערב, עם העיר רִינְסֶלֶר שממזרח לנהר. את הגשר חוצים הכביש המדינתי מס' 9 והכביש המדינתי מספר 20 .

הגשר נקרא על שם טוראי פארקר פ. דאן , תושב אולבני, שנהרג במלחמת העולם הראשונה בסמוך לסיומה, ועוטר בעיטור מדליית הכבוד<ref></ref>, שהוא עיטור הגבורה הגבוה ביותר שניתן בכוחות המזוינים של ארצות הברית. נדיר למצוא בארצות הברית גשר חשוב וגדול שנקרא על שם של טוראי פשוט לכאורה.

== היסטוריה ==
בניית הגשר הנוכחי הושלמה בשנת 1969, והוא החליף את הגשר הישן יותר שנבנה בשנת 1933 ונשא את אותו שם. לשניהם קדם גשר ישן יותר שנקרא גשר גרינבוש הראשון, אשר הוקם בתחילת שנת 1882<ref></ref>. גשר זה היה בעל ציר מסתובב במרכזו, על מנת לאפשר מעבר ספינות בנהר<ref></ref>.
קטע מהגדה המערבית של נהר ההדסון באולבני. ברקע התמונה (משנת 1921) גשר גרינבוש שקדם לבניית גשר דאן ממוריאל
הגשר בנוי על קורות פלדה והוא הגשר הדרומי ביותר החוצה את נהר ההדסון, שהמשתמשים בו פטורים מדמי מעבר בעת הכניסה אליו או היציאה ממנו. את הגשר חוצים מדי יום כ-40,000 כלי רכב<ref></ref>. על הגשר, בצידו הצפוני, מסלול לרוכבי אופניים ולהולכי רגל.

מתחת לקצהו המזרחי של הגשר שוכן פארק ריברפרונט של רינסלר, ובזים נודדים נצפו מקננים מתחת לגשר מאז 1998. המשרד לשימור הסביבה של מדינת ניו יורק הקים מצלמת אינטרנט כדי לנטר אותם<ref></ref>.

==קישורים חיצוניים==

== הערות שוליים ==

קטגוריה:ניו יורק: גשרים
שקשוקה (סדרת ספרים)

"שקשוקה" היא סדרת ספרים לילדים ונוער מאת הסופרת גליה עוז. הסדרה יצאה לאור בעברית בהוצאת כתר, וספרים מתוכה ראו אור גם בארצות הברית, צרפת, ספרד וברזיל.

ההצגה "שקשוקה ושוד הלימונים הגדול" על פי סדרת ספריה מוצגת בתיאטרון אורנה פורת (במאית - שירילי דשא). 

מאז 2021 משודרת בערוץ "כאן חינוכית" הסדרה "שקשוקה" המבוססת על ספריה "שקשוקה" ו"אני מייקי".

==עלילה==
העלילה מתמקדת בחייה החברתיים והמשפחתיים של יולי, ובצרות שכלבתה שקשוקה עושה.

==דמויות==
===דמויות ראשיות===
* יולי גונן – אחת מהילדות בסדרה. אויבת מושבעת של דותן (אולם בסדרה הם מתוארים כמאוהבים). בת דודתה של אפי שהיא גם חברתה הטובה ביותר. חברים טובים נוספים שלה הם אופק ואביב. יש לה שני אחים שהיא קוראת להם "יויו". כלבתה היא שקשוקה. בנוסף לדותן יולי שונאת גם את דור דואני.
* אפי אהרוני גל – חברה טובה ובת דודתה של יולי. בגלל שהיא מפוזרת ומוזרה קוראים לה "אפי מעופפי".
* דותן – אויב של יולי, אפי, אביב ואופק. חברו הטוב ביותר והשפוט שלו הוא דוקי. מתואר כ"מלך הכיתה".
* דוקי – אויב של אפי, אופק, אביב ויולי. שפוט של דותן וגם חברו הטוב ביותר. 
* אופק – חבר טוב של יולי, אפי ואביב. ממציא בדיחות לא מצחיקות, ותמיד מתחכם. מנסה את ניסיונו במוזיקה.
* אביב – חבר טוב של יולי, אפי ואופק. ממציא תמיד סיפורים שונים. סובל מגמגום.
* דור דואני – מתחרה של אפי בתחרות ריצה שהופיעה לראשונה בספר השני. יולי שונאת אותה. מתוארת כמקובלת אבל מעצבנת וסנובית.
* מייקי – ילד מופרע שעובר הרפתקאות מוזרות. נכתב עליו ספר ספין אוף בשם "אני מייקי".

===מבוגרים===
*אמא של יולי
*אבא של יולי
*אמא של דותן
*אבא של דותן

===צוות החינוך===
*שחר תכלת – מנהלת בית הספר המתעקשת לקרוא לו בית חינוך.
*אילנה – מחנכת הכיתה.
*שגיא – מורה למתמטיקה.
*גלית – מחנכת השכבה הצעירה.
*יונתן בן דרור
{| class="wikitable
!מס' הספר
!שם הספר
|-
|1
|שקשוקה נעלמת
|-
|2
|שקשוקה שתיים
|-
|3
|שקשוקה מאמצת חתול איום ונורא
|-
|4
|שקשוקה והמלחמה העולמית בין הטובים לרעים
|-
|5
|שקשוקה ושוד הלימונים הגדול
|}

==הוקרה==
ספרי "שקשוקה" היו לרבי מכר בישראל וזכו במעמד זהב ופלטינה. על סדרת "שקשוקה" זכתה עוז בפרס ראש הממשלה לסופרים עבריים בתשע"ב. "שקשוקה מאמצת חתול איום ונורא" זכה בעיטור "הפנקס" לספר ראשית-קריאה מצטיין לשנת 2011.

==עיבודים==
סדרת הספרים עובדה לסדרת טלוויזיה באותו השם, שמשודרת בערוץ כאן חינוכית. נכון ל-2024 שודרו חמש עונות, בכל עונה 20 פרקים חוץ מהעונה הראשונה שיש בה 21. לסדרת הטלוויזיה צורף גם עיבוד מספר נוסף מאת עוז, "אני מייקי".

==הערות שוליים==

קטגוריה:ספרי ילדים ונוער
קטגוריה:סדרות ספרים בעברית
קטגוריה:ספרים שעובדו לבמה
קטגוריה:ספרים שעובדו לסדרות טלוויזיה
טירת וישגראד

וישגראד}}
טירת וישגראד (בהונגרית: Visegrádi vár) היא מבצר שנמצא מעל עיקול הדנובה, בעיר וישגראד. המבצר משתרע מפסגת הסלע הגבוהה של ועד לגדות הדנובה. בימי הביניים היה לה תפקיד ייצוגי חשוב, שכן הטירה הייתה אחת הארמונות המפוארים ביותר של מלכי הונגריה, וגם חשיבותו המדינית והצבאית לא הייתה מבוטלת. על תפקידו המדיני והצבאי שמר עד סוף המאה ה-17. הוא מורכב משני חלקים: הטירה התחתונה והמצודה. חלקים מסוימים של הטירה התחתונה ממוקמים ממש ליד כביש 11. אל המצודה ניתן לעלות בכביש מספר 116 או ברגל.

== היסטוריה ==
במהלך ההיסטוריה, העמים באזור בנו כמה מבצרים כדי לשמור על הדרך העוברת בערוץ בשליטתם. בשנים 1241–1242, במהלך פלישת הטטרים, נחרבה הטירה שהייתה שם והמלך בלה הרביעי בנה את מגדל המגורים המשושה ועבה הקירות, שהמסורת העממית קראה לימים מגדל שלמה. בזמן שהמלך בנה על גדות הדנובה, אשתו, המלכה מריה לסקרינה, חיזקה את פסגת הסלע הגבוהה עם הכסף שהתקבל ממכירת תכשיטיה. שני חלקי הטירה הושלמו על ידי החומה העוברת לאורך צלע הגבעה התלולה, שקצהו הגיע עד לארמון שעל גדת הדנובה. בתקופת מלחמת האזרחים, בתחילת המאה ה-14, היא נכבשה על ידי הכוחות המזוינים של מאתה צ'אק, והמלך קארוי הראשון, שאיחד את המדינה, שחרר אותה על ידי מצור. בתקופה שלאחר מכן, בנה המלך את הארמון ליד נהר הדנובה, שסיפק מגורים נוחים יותר, כך שרק חיל המצב התמקם בטירה. בתקופת שלטונו של זיגיסמונד מלוקסמבורג, הכתר נשמר במגדל המחומש בטירה העליונה, אך בשנת 1440 הצליחה הקורטיזנית אילונה קוטנר לגנוב אותו בהוראת המלכה אליזבת האלמנה. זמן קצר לאחר כיבוש בודה במאה ה-16, צבאות טורקיה סבבו גם סביב וישגראד, המצור הראשון עליה התרחש ב-1544, כאשר ניזוק קשות. במאה וחצי שלאחר מכן, הארמון ההולך ונחרב החליף כמה בעלים. ההרס הסופי שלה קרה במצור העות'מאני של 1685, אך חיילי האויב נסוגו ממנה במהרה כדי להגן על טירת בודה שהייתה חשובה יותר אסטרטגית.

במאות הבאות, מזג האוויר וההריסות בידי אנשים, כילו ביסודיות את המבנים של מתחם הטירה וגם של ארמון המלוכה לשעבר. למרות שנערכו חפירות גם קודם לכן, רק בשנות ה-60 של המאה ה-20 החל השיקום של טירת וישגראד, ששימשה כסצנה חשובה בהיסטוריה ההונגרית.

החל משנת 2017, הטירה שופצה כחלק מתוכנית ה"".

== תערוכות ==
ניתן לבקר במספר תערוכות במצודה. בין השאר מוצגת תערוכה על תולדות הטירה, מערכת המצודה משוחזרת על פי דגם, העתק של הכתר הקדוש ותולדות שימורו, פנאופטיקון ותערוכת ציד-דיג-חקלאות.

== גלריה ==
 <gallery>
Visegrád castle.jpg|טירת וישגראד
Ferenc Markó Visegrád.jpg|ציור של טירת וישגראד מאת מרקו פרנץ
Visegrád Mountain Fastness 03.jpg|תצלום אוויר של הטירה
Ikarus in Visegrád, Hungary.jpg|הטירה מלמטה
Nagymaros - 2014.03.14 (11).JPG|טירת וישגראד מנגימארוש
</gallery>

== לקריאה נוספת ==
* [https://web.archive.org/web/20120819064548/http://www.visegrad.hu/fellegvar-3 תולדות הטירה בארכיון] (בהונגרית)
* [https://web.archive.org/web/20120624035038/http://www.visegrad.hu/muemlekek-muzeumok וישגראד - מוזיאונים, מונומנטים] (בהונגרית)
* ספרייה קטנה של נופים-עידן-מוזיאונים (11.) Visegrád, הארמון המלכותי (עורך: Ágnes Körber) 1981 

==קישורים חיצוניים==

* [http://virtualis-seta.hu/egyeb/visegradi-var טיול וירטואלי בטירה] (בהונגרית)
* [https://www.youtube.com/watch?v=_z4qxEeR6Sg שחזור מונפש של הטירה (יוטיוב)] (בהונגרית)
קטגוריה:הונגריה: ארמונות
קטגוריה:אירופה: טירות
ויקטור גוסמאן אולמדו

ויקטור אנדרס גוסמאן אולמדו (בספרדית: Víctor Andrés Guzmán Olmedo; נולד ב-7 במרץ 2002), הידוע גם בשם טורו, הוא כדורגלן מקסיקני שמשחק בעמדת הבלם במועדון המקסיקני, מונטריי, ובנבחרת מקסיקו.

== קריירה ==
ב-21 בינואר 2020, גוסמאן ערך את הופעת הבכורה שלו בטיחואנה במשחק רבע הגמר של הגביע המקסיקני מול אתלטיקו סן לואיס, בניצחון של 1–0, משחק בו נכנס כמחליף.<ref></ref> ב-25 ביולי 2020, הוא ערך את הופעת הבכורה שלו בליגה המקסיקנית במשחק נגד אטלס, אשר הסתיים בניצחון 3–1.<ref></ref>

== נבחרת לאומית ==
ב-25 באוקטובר 2021, ויקטור גוסמאן קיבל את הזימון הראשון שלו לנבחרת מקסיקו.<ref></ref> ב-20 באפריל 2023, ערך גוסמאן את הופעת הבכורה שלו בנבחרת הלאומית בשוויון 1–1 נגד נבחרת ארצות הברית במסגרת משחק ידידות.

== קישורים חיצוניים ==

== הערות שוליים ==

קטגוריה:כדורגלנים מקסיקנים
קטגוריה:מגני כדורגל מקסיקנים
קטגוריה:מונטריי: כדורגלנים
קטגוריה:כדורגלני מונטריי
קטגוריה:כדורגלני נבחרת מקסיקו
קטגוריה:מקסיקנים שנולדו ב-2002
אברנית הנשר

אֶבְרָנִית הַנֶּשֶׁר (שם מדעי: Pteridium aquilinum) הוא שרך הנמנית עם משפחת האברניתיים והוא מין יחיד בסוגו, ולו שני תת-מינים צפוני ודרומי.<ref></ref> תפוצתו גדולה מאוד ומגיעה כמעט לכלל חלקי תבל. ישראל הוא גבול התפוצה הדרומי באזור הממוזג, וגם השרך הגדול בה. דרומה יותר היא מופיעה רק באזור הטרופי.

בתנאים טובים לגידול עשוי הצמח להתנשא לגובה 2 מ' ויותר. צורת עליו טיפוסית לשרכים. העלה גדול מאוד ואורכו 40–100 ס"מ. הערות הוא מנוצה שלוש פעמים ויש בו מאות עלעלים ירוקים. באירופה כדי כך העלים מתים בסתיו, וצבעם החום צהוב נראה יפה להפליא באור השמש. בניגוד למרבית השרכים יכולה אברנית הנשר לצמוח גם במקומות יבשים יחסית. כושרו זה של הצמח נובע מהעובדה שהוא בעל קני שורש המעמיקים לחדור לקרקע.<ref></ref><ref></ref>

עקב תפוצתו הרחבה לצמח זה נימצו שימוש לאורך השנים ברחבי העולם בין היתר באירופה השתמשו בצמח לצורכי ריפוד ברפתות. לפנים נהגו להשתמש בו גם לקירוי בניינים. אברנית הנשר נחשבת גם לצמח רעיל, שרעייה שלו עלולה להזיק לבקר, ואם זאת במזרח הרחוק מצאו דרך להפקת הרעלים ובכך להשתמש גם לצורכי מאכל ומרפא.<ref></ref>

==קישורים חיצוניים==
* 

== הערות שוליים ==

קטגוריה:שרכיים
דנלי ז'אן ז'אק

דנלי ז'אן ז'אק (נולד ב-20 במאי 2000) הוא כדורגלן האיטי, המשחק בעמדת הקשר במץ הצרפתית, ובנבחרת האיטי.

== קריירה ==

ז'אן ז'אק הוא תוצר של מחלקת הנוער של מועדון דון בוסקו מהאיטי. הוא החל את הקריירה המקצועית שלו עם הקבוצה הבוגרת בשנת 2015, שם רשם 52 הופעות, בהן כבש 7 שערים.<ref></ref> באוגוסט 2021, הוא עבר לקבוצת המילואים של מץ. ב-7 ביוני 2022, הוא חתם על חוזה מקצועי עם מץ עד יוני 2024.<ref></ref> ז'אן ז'אק ערך את הופעת הבכורה שלו עם הקבוצה הבוגרת של מץ בניצחון 0-3 על אמיין בליגת המשנה בצרפת ב-30 ביולי 2022.<ref></ref>

== נבחרת לאומית ==
ז'אן ז'אק שיחק בנבחרות הנוער של האיטי. במרץ 2022 הוא קיבל זימון בכורה לנבחרת הבוגרת.

== קישורים חיצוניים ==

== הערות שוליים ==

קטגוריה:כדורגלנים האיטים
קטגוריה:קשרי כדורגל האיטים
קטגוריה:כדורגלני מץ
קטגוריה:כדורגלני נבחרת האיטי
קטגוריה:כדורגלני גביע הזהב 2023
קטגוריה:האיטים שנולדו ב-2000
לאוניד אומנסקי

לאוניד אומנסקי (23 ביולי 1890, יוזובקה, האימפריה הרוסית – 3 באפריל 1957, סקנקטדי, ניו יורק, ארצות הברית) היה מהנדס חשמל יהודי בעל נתינות האימפריה הרוסית ואזרחות אמריקאית, ראש מחלקת ההנדסה והתעשייה של חברת ג'נרל אלקטריק, זוכה "מדליית אדיסון IEEE".

== ביוגרפיה ==
נולד ב-23 ביולי ביוזובקה במשפחתו של יליד באחמוט, המהנדס אברהם אומנסקי (1859–1913)<ref>Родился 2 августа 1859 года в Бахмуте, умер 20 августа 1913 года в Баку.</ref>, לימים הבעלים של בית היציקה המכנית לברזל ומפעל המכונות החקלאיות בניקולייב<ref></ref>. אח (מנישואיו השניים של אביו) – הדיפלומט הסובייטי קונסטנטין אומנסקי. המשפחה התגוררה בבית משלה ברחוב קוריירסקאיה מול מגדל המים שוחוב.

בשנת 1907 סיים את לימודיו בגימנסיה בניקולייב. באותה השנה, התקבל למחלקה האלקטרומכנית של המכון הפוליטכני האימפריאלי של סנט פטרבורג.

לאחר סיום המכון נשלחה על ידי ועדת התותחנים ב-1915 לארצות הברית כדי לקבל פגזים עבור צבא האימפריה הרוסית. לאחר מהפכת אוקטובר נשאר בארצות הברית ונהיה למהנדס בג'נרל אלקטריק. עסק בחשמול תעשיית המתכות, מפעלי גלגול, תנורים, חלוקת אנרגיה. מאז 1950, ראש מחלקת ההנדסה והתעשייה של ג'נרל אלקטריק. בשנת 1956 הוענקה לו מדליית תומאס אדיסון IEEE "על תרומה יוצאת דופן לחשמול תעשייה" (מדליה זו מלבד לאוניד אומנסקי, הוענקה רק לעוד נתין של האימפריה הרוסית: ולדימיר זבוריקין). בעלים של 18 פטנטים ומחברם של 30 מאמרים מדעיים.

== קישורים חיצוניים ==

== הערות שוליים ==

קטגוריה:ילידי 1890
קטגוריה:נפטרים ב-1957
ניקולס ג'ואקיני

ניקולס סלסון ג'ואקיני (נולד ב-25 ביולי 2000) הוא כדורגלן אמריקאי שמשחק בעמדת החלוץ או הקיצוני בקבוצת קומו מהסרייה ב'.

== קריירה ==
ג'ואקיני נולד בקנזס סיטי, מיזורי, לאבא איטלקי ואמא ג'מייקנית. הוא בילה חלק מילדותו במועדוני הכדורגל המקומיים בלו ואלי וגם בקבוצת הצעירים אורנג' סטארס. בגיל 15, הוא עבר עם משפחתו לצרפת. שם הצטרף לקבוצת פריז בשנת 2015. ב-14 במאי 2018, הוא חתם על חוזה לשנתיים עם קאן.<ref></ref> ב-25 באוקטובר 2019, ערך הוא את הופעת הבכורה שלו עם קאן בניצחון 2-4 על פריז, הקבוצה הקודמת שלו, ושבמהלך המשחק אף כבש את השער הראשון של קבוצתו במשחק בדקה ה-25.

ב-20 ביולי 2022, חתם ג'ואקיני על חוזה לשנתיים וחצי באורלנדו סיטי. ב-11 בנובמבר 2022, הוא נבחר על ידי קבוצת סנט לואיס סיטי בדראפט ה-MLS לעונת 2022, טרם תחילת עונתם הראשונה בליגה.

== נבחרת לאומית ==
בנובמבר 2020, זומן ג'ואקיני לראשונה לנבחרת ארצות הברית לצמד המשחקים נגד נבחרת ויילס ונבחרת פנמה. ג'ואקיני ערך את הופעת הבכורה שלו עם נבחרת ארצות הברית כשעלה כמחליף במשחק נגד ויילס ב-12 בנובמבר 2020.

== קישורים חיצוניים ==

== הערות שוליים ==

קטגוריה:כדורגלנים אמריקאים
קטגוריה:חלוצי כדורגל אמריקאים
קטגוריה:מיזורי: כדורגלנים
קטגוריה:כדורגלני פריז
קטגוריה:כדורגלני קאן
קטגוריה:כדורגלני מונפלייה
קטגוריה:כדורגלני אורלנדו סיטי
קטגוריה:כדורגלני קומו
קטגוריה:כדורגלני נבחרת ארצות הברית
קטגוריה:כדורגלני גביע הזהב 2021
קטגוריה:ספורטאים זרים בצרפת
קטגוריה:ספורטאים אמריקאים באיטליה
קטגוריה:אמריקאים ממוצא איטלקי
קטגוריה:אמריקאים ממוצא ג'מייקני
קטגוריה:אמריקאים שנולדו ב-2000
Guilty Pleasure (אלבום)

Guilty Pleasure הוא אלבום האולפן השני של הזמרת והשחקנית האמריקאית אשלי טיסדייל. הוא יצא ב-12 ביוני 2009 על ידי וורנר רקורדס.

== הצלחה מסחרית ==
האלבום הגיע למקום ה-12 במצעד הבילבורד 200 עם 25,000 עותקים שנמכרו בשבוע הראשון לצאתו.<ref></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי 2009
קטגוריה:אלבומים באנגלית
קטגוריה:אלבומים שהופקו על ידי דרימלאב
קטגוריה:אלבומים שהופקו על ידי טובי גד
קטגוריה:אלבומי חברת וורנר רקורדס
ונרה 15

ונרה 15 (ברוסית: Венера-15), היא משימת חלל סובייטית בלתי מאוישת לחקר כוכב הלכת נוגה, כחלק מתוכנית ונרה. ונרה 15 שוגרה ב-2 ביוני 1983 מכן שיגור 200/39 בקוסמודרום בייקונור. מספר ימים אחרי השיגור שוגרה גשושית נובפת ונרה 16. הגשושית נבנתה במשרד לאבוצ'קין.

הגשושית נבנתה בצורת גליל באורך 5 מ' ובקוטר של 0.6 מ'. על הגשושית הותקנו 2 אנטנות של מכ"ם לביצוע מיפוי. בנוסף לכך היו פאנלים סולארים וציוד מדידה נוסף.

במהלך טיסה לכיוון נגה בוצעו מדידות קרינה קוסמית.

ב-10 באוקטובר 1983 הגשושית הגיע לסביבת נגה. מיפוי ראשון נערך ב-16 באוקטובר. אזור המיפוי היה האורך 7000 ק"מ וברוחב של 100 ק"מ. מיפוי יומי נמשך כ-16 דקות במהלכו התקבל כ-100 מגהביט של נתונים. המידע היה מתקבל בהמרכז לתקשורת חלל רחוקה ביבפטוריה. בהמשך הנתונים היו מועברים ליחידות של אקדמיה למדעים של ברית המועצות לעיבוד ויצירת מפות. בסך הכול במהלך פעילות הגשושית נסרקו כ-30% משטח נגה. צוות הכנת המפות קיבל בשנת 1989 פרס ברית המועצות.

בנוסף למיפוי בוצעו מדידות טמפרטורה על פני הכוכב.

הגשושית פעלה עד לינואר 1985.
==קישורים חיצוניים==

* [https://pds-ppi.igpp.ucla.edu/mission/VENERA_15_AND_16# תיאור המשימה]
* [https://petermasek.tripod.com/venera15.html תוצאות מיפוי מוונרה 15]
* [https://www.nasa.gov/sites/default/files/atoms/files/beyond-earth-tagged.pdf תיאור המשימה (דף 159)]
* [http://galspace.spb.ru/index501.html תיאור הגשושית ותוצאות] 

קטגוריה:גשושיות סובייטיות
קטגוריה:תוכנית ונרה
קטגוריה:1983 בברית המועצות
ג'ייקוב ארטיסט

ג'ייקוב ארטיסט (באנגלית: Jacob Artist נולד ב-17 באוקטובר 1992) הוא שחקן, זמר ורקדן אמריקאי. הוא ידוע בעיקר בזכות תפקידיו כג'ייק פאקרמן בסדרת הדרמה הקומית של פוקס Glee וכברנדון פלטשר בססדרת דרמת המותחן קוונטיקו. <ref></ref><ref name="Mitovich"></ref>

== קורות חיים ==
האמן נולד בבאפלו, ניו יורק לדרל וג'ודית ארטיסט, וגדל בוויליאמסוויל, ניו יורק.<ref name="BN"></ref> <ref></ref> אביו הוא אפרו אמריקאי, ואילו אמו ממוצא פולני. <ref></ref> יש לו אחות צעירה בשם ג'נה. הוא למד בבית ספר בקהילתי בבפאלו, ניו יורק.<ref name="BN" />

בשנת 2010, סיים ארטיסט את לימודיו בתיכון וויליאמסוויל סאות' סמסטר מוקדם,<ref name="TVLine Sept 2012"></ref> והתקבל לבית הספר ג'וליארד למגמת ריקוד. עם זאת, הוא דחה את לימודיו בג'וליארד כדי להמשיך בקריירת משחק. <ref></ref>

== קריירה ==
לאחר סיום התיכון, ארטיסט עבר ללוס אנג'לס, שם הופיע בפרק של הסדרה "Bucket &; Skinner's Epic Adventures" ובסרט הטלוויזיה הלגונה הכחולה: התעוררות. ביולי 2012, הוא לוהק לסדרת הדרמה הקומית-מוזיקלית של פוקס, Glee בתור ג'ייק פאקרמן, אחיו למחצה הצעיר של נואה "פאק" פאקרמן. הוא החל להופיע בבכורה של העונה הרביעית ושודרג לצוות השחקנים הראשי בעונה החמישית. <ref></ref> בסיום הסדרה ב-2015, הוא הופיע ב-36 פרקים.

בשנת 2015, ארטיסט הצטרף לסדרת הדרמה-מותחן של ABC קוונטיקו, וגילם את התפקיד של ברנדון פלטשר, מגויס ל- FBI באקדמיית ההדרכה בקוונטיקו, וירג'יניה.<ref name="Mitovich" /> ארטיסט שיחק בתפקיד אורח בתור טוד קונורס בפרק התשיעי של סדרת אנתולוגיית האימה אימה אמריקאית: רואנוק. <ref></ref> לאחר מכן כיכב לצד ג'ון קיוזאק ואלר קולטריין בסרט המתח "כסף הדמים". <ref></ref> ארטיסט משחק בתפקיד חוזר בעונה השנייה של "The Arrangement" בתור ווס בלייקר. <ref></ref>

בשנת 2019, ארטיסט הופיע בתפקיד חוזר בתור אייזק בסדרת הקומדיה הסוריאליסטית "Now Apocalypse". <ref></ref> לאחר מכן הוא שיחק לצד כוכבת קוונטיקו לשעבר, ג'ואנה ברדי, בקומדיית ההתבגרות "The Get Together" משנת 2020. <ref></ref>

== פילמוגרפיה ==
=== קולנוע ===
{| class="wikitable sortable"
!שנה
! כותרת
!תפקיד
! class="unsortable" | הערות
|-
| 2013
|A Man Walks Into a Bar
|ברמן
| סרט קצר
|-
| 2013
|הפילוסופים
| פרקר
|
|-
| 2014
|ציפור לבנה בסופת שלג
| אוליבר
|
|-
| 2015
|Here Now
|קאובוי
| סרט קצר
|-
| 2017
|כסף הדמים
| ג'ף
|
|-
| 2018
|Haunting on Fraternity Row
| ג'ייסון
|
|-
| 2020
|The Get Together
| דמיאן
|
|}

=== טלוויזיה ===
{| class="wikitable sortable"
!שנה
! כותרת
! תפקיד
! class="unsortable" | הערות
|-
| 2011
|Bucket & Skinner's Epic Adventures
| ג'ימי
|פרק אחד
|-
| 2012
|How to Rock
| דין הוליס
| 2 פרקים
|-
| 2012
|הלגונה הכחולה: התעוררות
| סטיבן סאליבן
| סרט טלוויזיה
|-
| 2012
| מליסה וג'ואי
| קמרון
|Bucket & Skinner's Epic Adventures
|-
| 2015-2012
|Glee
| ג'ייק פאקרמן
| תפקיד חוזר ( עונה 4 ); תפקיד ראשי ( עונה 5 ); כוכב אורח ( עונה 6 ) 37 פרקים
|-
| 2016-2015
| קוונטיקו
| ברנדון פלטשר
| תפקיד חוזר (עונה 1); 14 פרקים
|-
| 2016
|אימה אמריקאית: רואנוק
| טוד קונורס
|פרק אחד
|-
| 2018
|The Arrangement
| ווס בלייקר
| עונה 2 (תפקיד חוזר)
|-
| 2019
|Now Apocalypse
| אייזק
| תפקיד חוזר, 4 פרקים
|}

==קישורים חיצוניים==

== הערות שוליים ==

קטגוריה:אמריקאים ממוצא פולני
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1992
פסאיק

פסאיק (באנגלית: Passaic) היא עיר במחוז פסאיק שבניו ג'רזי, ארצות הברית. נכון למפקד האוכלוסין של ארצות הברית העיר מדורגת במקום ה-16 בניו ג'רזי והחמישית בצפיפותה. מקור השם הוא משבט הלנאפי ופירושו הוא עמק.

ראשוני המתיישבים שהגיעו בשנת 1678 היו סוחרים הולנדים, שהתמקמו במספר מקומות נוספים. במאה ה-19 העיר החלה להתפתח עקב היותה מרכז מסחרי חשוב והיא הוכרזה כעיר בשנת 1873.

לפסאיק יש את אחת הקהילות היהודיות האורתודוקסיות הגדולות בניו ג'רזי, עם יותר מ-20 בתי כנסת ואוכלוסייה יהודית אורתודוקסית של כ-15,000 איש, יחד עם העיירות לייקווד, טינק וג'קסון. הקהילה היהודית מרוכזת ברובה בדרום מערב העיר (הידוע כפסאיק פארק).

בין המפורסמים שנולדו או גדלו בעיר: זלמן שפירו, מייקל ג'יי. פולארד, פול ראד, זואי סלדנה, מייקל אייגן וליזה וייל.

== קישורים חיצוניים ==

* 
* 

==הערות שוליים==

קטגוריה:ניו ג'רזי: ערים
קטגוריה:יישובים שהוקמו ב-1679
בית ליאו בק

בית ליאו בק (בגרמנית: Leo-Baeck-Haus) הוא בניין בן ארבע קומות ברחוב טוכולסקי ברובע מיטה בברלין. הוא נקרא על שם הרב ליאו בק ונבנה בשנת 1906/07 על ידי האדריכל יוהאן הוניגר בתמיכתו הכספית של נתן ברנשטיין.

== היסטוריה ושימוש ==
באוקטובר 1907 עבר בית המדרש הגבוה למדעי היהדות לבניין במה שהיה אז ארטילרישטראסה 14. הבניין היה בבעלות הקהילה היהודית של ברלין. בתקופת השלטון הנאצי נאלצו היהודים לסגור את בית המדרש והבניין ככל הנראה הופקע. לאחר 1945 הבניין שימש את בית החולים שאריטה וכן כבניין מגורים בגרמניה המזרחית. בשנות ה-90, ועידת התביעות, המייצגת בעלים יהודים קודמים, קיבלה את הבית בחזרה והעבירה אותו למועצה המרכזית של יהודי גרמניה. לאחר הסבה עם שיפוץ כולל, ב-1999 מוקם שם מטה המועצה. המועצה קרא לבניין על שם הרב ליאו בק, שלימד במקום זה בבית המדרש בין השנים 1912–1943. משתמשים נוספים של בית ליאו בק הם העיתון השבועי "Jüdische Allgemeine", הקונגרס היהודי האירופי והקונגרס היהודי העולמי.

== קישורים חיצוניים ==

* [https://www.zentralratderjuden.de/der-zentralrat/leo-baeck-haus/ המועצה המרכזית של היהודים בגרמניה]

קטגוריה:ברלין: מבנים
קטגוריה:יהדות ברלין
אנדרייה מאידבאץ

אנדרייה מאידבאץ (בסרבית: Андрија Мајдевац; נולד ב-7 באוגוסט 1997 בקרושבאץ שברפובליקה הפדרלית של יוגוסלביה) הוא כדורגלן סרבי המשחק בעמדת החלוץ.

== קריירת מועדונים ==
מאידבאץ גדל במחלקת הנוער של נפרדק קרושבאץ. בשנת 2015 החל לשחק בקבוצה הבוגרת של המועדון במסגרת ליגת העל הסרבית. בהמשך שיחק במועדונים טמניץ', דינמו ורנייה ואינדיה מליגת המשנה הסרבית.

ב-1 ביולי 2018 חתם מאידבאץ בבלזן מליגת העל המלטזית. הוא ערך 33 הופעות ליגה במדי המועדון, בהן הבקיע 21 שערים.

ב-28 בינואר 2020 הושאל מאידבאץ עד לתום עונת לא.א.ל. לימסול מליגת העל הקפריסאית. בתום העונה חתם במועדון באופן קבוע. בסך הכל ערך 31 הופעות ליגה במדי המועדון, בהן הבקיע שבעה שערים. בחצי השני של עונת הושאל מאידבאץ לאתניקוס אחנס מליגת העל הקפריסאית, במדיה ערך 15 הופעות ליגה והבקיע ששה שערים.

ב-17 ביולי 2022 חתם מאידבאץ על חוזה לעונה אחת בנובי פאזאר. הוא ערך 30 הופעות ליגה במדי המועדון, בהן הבקיע 12 שערים, ובתום עונת סיים את חוזהו במועדון והפך לשחקן חופשי.

== קישורים חיצוניים ==

קטגוריה:כדורגלנים סרבים
קטגוריה:חלוצי כדורגל סרבים
קטגוריה:כדורגלני נפרדק קרושבאץ
קטגוריה:כדורגלני א.א.ל. לימסול
קטגוריה:כדורגלני אתניקוס אחנס
קטגוריה:סרבים שנולדו ב-1997
קליפטון (ניו ג'רזי)

קליפטון (באנגלית: Clifton) היא עיר במחוז פסאיק שבניו ג'רזי, ארצות הברית. נכון למפקד האוכלוסין של ארצות הברית העיר מדורגת במקום ה-11 בניו ג'רזי.

ראשוני המתיישבים האירופאיים הגיעו לאזור במאה ה-17 ובשנת 1679 נתנו שבט הלנאפי המקומי שטח של 11,000 דונם לאורך נהר פסאיק למתיישבים הולנדים בראשות הנס פרדריק. השם המודרני של העיר נגזר מהצוקים (באנגלית: clif) של הר גארט, הגובל בשכונת אלביון פלייס בחלקה המערבי של העיר. שהתמקמו במספר מקומות נוספים. קליפטון הוכרזה כעיר בשנת 1917.

קליפטון היא פרבר מגוון של העיר ניו יורק, קצת יותר מ-16 קילומטרים ממערב לעיר. בעיר מרכזי קניות רבים וכן המשרד הראשי של חברת אבטחת המידע "Comodo".

בעיר יש קהילה יהודית אורתודוקסית הגובלת עם קהילת העיר פסאיק ולפיכך שותפה איתה במוסדות חינוך ודת ואף בעירוב משותף.

בין המפורסמים שנולדו או גדלו בעיר: דייוויד צ'ייס, מאט מיאזגה, נינה אריאנדה, רייצ'ל זגלר וג'ון סדה.

== קישורים חיצוניים ==

* 
* 

==הערות שוליים==

קטגוריה:ניו ג'רזי: ערים
קטגוריה:יישובים שהוקמו ב-1917
בני טראורה

בני אדאמה טראורה (בצרפתית: Bénie Adama Traoré; נולד ב-30 בנובמבר 2002 בחוף השנהב) הוא כדורגלן איבוארי המשחק בעמדת החלוץ בקבוצת שפילד יונייטד מהפרמייר ליג.

== קריירת מועדונים ==
טראורה גדל במחלקת הנוער של מימוסאס. ב-14 בינואר 2021 חתם בהאקן מליגת העל השוודית, והחל לשחק בקבוצה הבוגרת של המועדון.

ביולי 2023 חתם לארבע שנים בשפילד יונייטד, שהעפילה בסיום עונת 2022/2023 לפרמייר ליג.

== תארים ==
;האקן
* הגביע השוודי (1): 2022/2023

== קישורים חיצוניים ==

== הערות שוליים ==

קטגוריה:כדורגלנים מחוף השנהב
קטגוריה:חלוצי כדורגל מחוף השנהב
קטגוריה:כדורגלני האקן
קטגוריה:כדורגלני שפילד יונייטד
קטגוריה:ספורטאים זרים בשוודיה
קטגוריה:ספורטאים איבוארים באנגליה
קטגוריה:איבוארים שנולדו ב-2002
ולאדן קובאצ'ביץ'

ולאדן קובאצ'ביץ (בסרבית: Владан Ковачевић; נולד ב-11 באפריל 1998 בבאניה לוקה שבבוסניה והרצגובינה) הוא כדורגלן בוסני המשחק בעמדת השוער בקבוצת ראקוב צ'נסטוחובה מליגת העל הפולנית.

== קריירת מועדונים ==
קובאצ'ביץ' גדל במחלקות הנוער של ז'לייזניצ'אר באניה לוקה וסרייבו. בשנת 2018 החל לשחק בקבוצה הבוגרת של סרייבו במסגרת ליגת העל של בוסניה והרצגובינה, במדיה ערך 79 הופעות ליגה וזכה בשתי אליפויות בוסניה והרצגובינה ובשני גביעי בוסניה והרצגובינה.

ב-18 ביוני 2021 חתם קובאצ'ביץ' בראקוב צ'נסטוחובה מליגת העל הפולנית.

== תארים ==
;סרייבו
* אליפות בוסניה והרצגובינה (2): 2018/2019, 2019/2020
* הגביע הבוסני (2): 2018/2019, 2020/2021

;ראקוב צ'נסטוחובה
* אליפות פולין (1): 2022/2023
* הגביע הפולני (1): 2021/2022
* הסופר קאפ הפולני (2): 2021/2022, 2022/2023

== קישורים חיצוניים ==

== הערות שוליים ==

קטגוריה:כדורגלנים בוסנים
קטגוריה:שוערי כדורגל בוסנים
קטגוריה:כדורגלני סרייבו
קטגוריה:כדורגלני ראקוב צ'נסטוחובה
קטגוריה:בוסנים שנולדו ב-1998
אבראהים עאדל

אבראהים עאדל עלי מוחמד חסן (בערבית: إبراهيم عادل محمد علي حسن, בתעתיק מדויק: אבראהים עאדל עלי מחמד חסן; נולד ב-23 באפריל 2001 בפורט סעיד שבמצרים) הוא כדורגלן מצרי המשחק בעמדת קשר הכנף בקבוצת פירמידס מליגת העל המצרית ובנבחרת מצרים.

== קריירת מועדונים ==
עאדל גדל במחלקת הנוער של פירמידס. בשנת 2019 החל לשחק בקבוצה הבוגרת של המועדון במסגרת ליגת העל המצרית.

== קריירה בינלאומית ==
עאדל נכלל בסגל נבחרת מצרים לטורניר הכדורגל באולימפיאדת טוקיו בשנת 2020.

ב-30 בספטמבר 2021 ערך את הופעת הבכורה שלו בנבחרת מצרים הבוגרת, בניצחון 2-0 על נבחרת ליבריה במשחק ידידות.

הוא היה חלק מסגל הנבחרת לטורניר גביע אפריקה לאומות 2021 בשנת 2022, אך לא שיחק בטורניר.

נכלל בסגל הנבחרת האולימפית של מצרים לטורניר הכדורגל באולימפיאדת פריז (2024).

== קישורים חיצוניים ==

== הערות שוליים ==

קטגוריה:כדורגלנים מצרים
קטגוריה:קשרי כדורגל מצרים
קטגוריה:כדורגלני נבחרת מצרים
קטגוריה:כדורגלנים מצרים באולימפיאדת טוקיו (2020)
קטגוריה:כדורגלני גביע אפריקה לאומות 2021
קטגוריה:כדורגלנים מצרים באולימפיאדת פריז (2024)
קטגוריה:מצרים שנולדו ב-2001
טייאני ריינדרס

טייאני ריינדרס (בהולנדית: Tijjani Reijnders; נולד ב-29 ביולי 1998 בזוולה שבהולנד) הוא כדורגלן הולנדי המשחק בעמדת הקשר בקבוצת מילאן מהסרייה א' ובנבחרת הולנד.

== קריירת מועדונים ==
ריינדס גדל במחלקות הנוער של WVF זוולה, זוולה, טוונטה ו-CSV '28. ב-13 באוגוסט 2017 ערך את הופעתו היחידה במדי הקבוצה הבוגרת של זוולה, בניצחון 2–4 על רודה במסגרת המחזור הראשון בליגת העל ההולנדית לעונת 2017/2018.

ב-30 באוגוסט 2017 חתם ריינדרס בא.ז. אלקמאר מליגת העל ההולנדית. ב-6 במאי 2018 ערך את הופעת הבכורה שלו במועדון, בניצחון 0–6 על זוולה במסגרת המחזור ה-34 בליגה לעונת 2017/2018.

ב-2 בינואר 2020 הושאל ריינדרס לוואלבייק מליגת העל ההולנדית עד לתום עונת 2019/2020. ב-19 בינואר ערך את הופעת הבכורה שלו במועדון, בהפסד 0–2 לדן האג במסגרת המחזור ה-19 בליגה. בסך הכל ערך 8 הופעות ליגה במדי המועדון.

לאחר תקופת ההשאלה חזר ריינדרס לא.ז. אלקמאר. בסך הכל ערך 96 הופעות ליגה במדי המועדון, בהן הבקיע תשעה שערים.

ב-19 ביולי 2023 חתם ריינדרס על חוזה לחמש שנים במילאן מהסרייה א'. ב-21 באוגוסט ערך את הופעת הבכורה שלו במועדון, בניצחון 2-0 על בולוניה 1909 במסגרת המחזור הראשון בליגה לעונת 2023/2024.

== קריירה בינלאומית ==
ב-7 בספטמבר 2023 ערך ריינדרס את הופעת הבכורה שלו בנבחרת הולנד, בניצחון 3-0 על נבחרת יוון במסגרת מוקדמות יורו 2024.

נכלל בסגל נבחרת הולנד לטורניר יורו 2024.

== קישורים חיצוניים ==

== הערות שוליים ==

קטגוריה:כדורגלנים הולנדים
קטגוריה:קשרי כדורגל הולנדים
קטגוריה:כדורגלני זוולה
קטגוריה:כדורגלני א.ז. אלקמאר
קטגוריה:כדורגלני ואלבייק
קטגוריה:כדורגלני מילאן
קטגוריה:כדורגלני נבחרת הולנד
קטגוריה:כדורגלני יורו 2024
קטגוריה:הולנדים שנולדו ב-1998
דמיאן פיסארו

דמיאן ניקולאס פיסארו ונוקאו (בספרדית: Damián Nicolás Pizarro Huenuqueo; נולד ב-28 במרץ 2005) הוא כדורגלן צ'יליאני המשחק בעמדת החלוץ במועדון קולו-קולו.

== קריירה ==
פיסארו החל את הקריירה שלו במחלקת הנוער של אוניברסידד דה צ'ילה, ואף עזב את משפחתו על מנת להתמקד בקריירה שלו. מאמן מחלקת הנוער של קולו-קולו, הזמין את פיסארו לתקופת ניסיון בקבוצה. תוך עשר דקות של צפייה במשחק שלו, הוא החליט להחתים אותו, והחלוץ הצעיר הצטרף לקבוצה בשנת 2020.

לאחר ש-62 שחקנים של קולו-קולו נשלחו לבידוד בשל מגפת הקורונה, פיסארו ערך את הופעת הבכורה שלו בהפסד ביתי של 2-0 מול אודקס איטליאנו ב-28 באוקטובר 2021. למרות ההפסד, הופעתו של פיסארו קיבלה סיקור חיובי על ידי אמצעי התקשורת בצ'ילה.<ref></ref> פיסארו חיכה עד שנת 2023 בכדי להופיע שוב עם הקבוצה, ולאחר שהחלוץ הראשי ליאנדרו בנגאס נפצע, פיסארו תפס את מקומו וכבש את השער היחיד של קולו-קולו בהפסד של 3-1 לקוברסאל ב-18 במרץ 2023.

לאחר הופעות טובות במשחקיו הראשונים עם קולו-קולו, פיסארו הוערך על ידי מאמנו גוסטבו קינטרוס, שאמר כי אין לו "תקרה" מבחינת הפוטנציאל שלו.
== קישורים חיצוניים ==

== הערות שוליים ==

קטגוריה:כדורגלנים צ'יליאנים
קטגוריה:חלוצי כדורגל צ'יליאנים
קטגוריה:כדורגלני קולו-קולו
קטגוריה:צ'יליאנים שנולדו ב-2005
תומאזו פובגה

טומאסו פובגה (נולד ב-15 ביולי 1999) הוא כדורגלן איטלקי שמשחק בעמדת הקשר בבולוניה בהשאלה ממילאן ובנבחרת איטליה.

== קריירה ==
טומאסו פובגה הופיע במשחקי ידידות עם הקבוצה הבוגרת של מילאן לקראת עונת 2016/2017.

ב-23 באוגוסט 2018, פובגה הצטרף למועדון טרנאנה מהסרייה ג', בהשאלה לעונת 2018/2019.

ב-15 ביולי 2019, פובגה הצטרף בהשאלה לפורדנונה מהסרייה ב'. ב-11 באוגוסט 2019, ערך פובגה את הופעת הבכורה שלו במועדון ואף כבש את השער הראשון שלו עבור הקבוצה בדקה ה-44 בהפסד 2-1 מול פרלפי סאלו בסיבוב השני של הקופה איטליה.

ב-24 באוגוסט 2020, פובגה חתם על חוזה חדש עם מילאן עד ל-30 ביוני 2025.<ref></ref> ב-23 בספטמבר 2020, פובגה הצטרף בהשאלה לעולה החדשה בסרייה א' באותה תקופה, ספציה. ב-27 בספטמבר 2020, פובגה ערך את הופעת הבכורה שלו עם ספציה בהפסד 4-1 מול ססואולו. ב-1 בנובמבר 2020, כבש את שערו הראשון בסרייה א' בהפסד 4-1 מול יובנטוס.

פובגה חזר למילאן לעונת 2021/2022. הוא ערך את הופעתו הראשונה עם הקבוצה הבוגרת ב-17 ביולי 2021, בניצחון 0-6 על פרו ססטו במשחק ידידות.

ב-5 באוגוסט 2022, פובגה האריך את חוזהו עד ל-30 ביוני 2027.<ref></ref> פובגה כבש את שערו הראשון במדי מילאן ב-14 בספטמבר 2022, נגד דינמו זאגרב במסגרת שלב הבתים בליגת האלופות.

ב-24 באוגוסט 2024 הושאל פובגה אל בולוניה.

== נבחרת לאומית ==
ב-5 בנובמבר 2021, פובגה זומן לראשונה לנבחרת איטליה, עבור צמד המשחקים נגד נבחרת שווייץ ונבחרת צפון אירלנד במסגרת מוקדמות מונדיאל 2022.

== קישורים חיצוניים ==

== הערות שוליים ==

קטגוריה:כדורגלנים איטלקים
קטגוריה:קשרי כדורגל איטלקים
קטגוריה:כדורגלני מילאן
קטגוריה:כדורגלני ספציה
קטגוריה:כדורגלני פורדנונה
קטגוריה:כדורגלני טורינו
קטגוריה:כדורגלני בולוניה
קטגוריה:כדורגלני נבחרת איטליה
קטגוריה:איטלקים שנולדו ב-1999
טל שביט (כלכלן)

טל שביט (נולד ב-20 בספטמבר 1974) הוא כלכלן ופרופסור מן המניין במחלקה לכלכלה ומנהל עסקים באוניברסיטת אריאל.<ref name=":0"></ref> שביט עוסק במחקריו בכלכלה התנהגותית ובכלכלת אושר.

== ביוגרפיה ==
טל שביט נולד וגדל בחדרה. שביט היה עתודאי, ולאחר שסיים תואר בכלכלה וניהול בפקולטה להנדסת תעשייה וניהול בטכניון, שירת ביחידה הטכנולוגית של חיל המודיעין. לאחר שחרורו מצה"ל סיים את לימודי התואר השני בכלכלה (M.Sc) בטכניון. בשנת 2006 השלים לימודי דוקטורט במחלקה לכלכלה באוניברסיטת בן-גוריון בנגב. בשנת 2005 הצטרף לבית הספר למנהל עסקים של המסלול האקדמי המכללה למינהל, שם עסק במחקר, מילא תפקידי ניהול אקדמיים וכן כיהן כדיקן בית הספר.<ref></ref> בשנת 2020 הצטרף למחלקה לכלכלה ומנהל עסקים באוניברסיטת אריאל, ושימש כראש התכנית לתואר שני (MBA) במנהל עסקים. הוא חבר בוועדת המינויים העליונה של האוניברסיטה.<ref name=":0" />

בנוסף לפעילותו האקדמית עוסק שביט בקידום ניהול האושר של עובדים, ובשימור האיזון בין עבודה לבית ומרצה ומייעץ לארגונים שונים. משמש גם כדירקטור חיצוני בבית ההשקעות אינפיניטי.<ref></ref>

== פעילות מחקרית ==
שביט מרבה לעסוק במחקריו בשילוב בין חשיבה כלכלית ותיאוריה כלכלית ובין רגשות ואושר. בין היתר חקר את הגורמים המשפיעים על העדפות זמן והיכולת לדחות סיפוקים ואת הקשר בין רגשות לבין תפיסת סיכון. חלק ממחקריו עוסק בתחום כלכלת האושר ובכלים לניהול האושר. מחקריו מיישמים תיאוריה כלכלית ומודלים כלכליים לבחינת שימור וצמיחת האושר לטווח הארוך תוך בדיקה אמפירית, על ידי שימוש בשאלונים, סקרים וניסויים כלכליים.

הוא מעורב במספר פעילויות אקדמיות נוספות, ובין היתר הוא חבר מערכת ועורך משנה בכתבי עת בתחום הכלכלה ההתנהגותית דוגמת Journal of Behavioral and Experimental Economics.<ref></ref>

== חיים אישיים ==
שביט נשוי ואב לשלושה ילדים. מתגורר בגבעתיים.

== קישורים חיצוניים ==

* [https://www.ariel.ac.il/Projects/trp/GeneralInformation.asp?numRec=743&id_lang=1 טל שביט], באתר של אוניברסיטת אריאל בשומרון 
* 
* 

== הערות שוליים ==

קטגוריה:סגל אוניברסיטת אריאל בשומרון
קטגוריה:בוגרי תיכון חדרה
קטגוריה:בוגרי הטכניון - מכון טכנולוגי לישראל
קטגוריה:בוגרי העתודה האקדמית
קטגוריה:בעלי תואר דוקטור מאוניברסיטת בן-גוריון בנגב
קטגוריה:חוקרי כלכלה התנהגותית
קטגוריה:כלכלנים ישראלים
קטגוריה:ישראלים שנולדו ב-1974
המוזיאון במבשלת התרבות

המוזיאון במבשלת התרבות (בגרמנית: Museum in der Kulturbrauerei) הוא מוזיאון להיסטוריה גרמנית עכשווית. התערוכה הקבועה מתמקדת בחיי היומיום בגרמניה המזרחית. המוזיאון שוכן במתחם בניינים שנקרא "מבשלת התרבות" (Kulturbrauerei) ברובע פרנצלאואר ברג וברובע פנקו בברלין ומכאן שמו.

נושא התערוכה הקבועה שמציג המוזיאון הוא "חיי היומיום בגרמניה המזרחית". הוא מראה את המתח בין הציפיות של המערכת הפוליטית לבין תנאי החיים האמיתיים של תושבי גרמניה המזרחית. אוסף העיצוב התעשייתי מאגד מוצרים, פוסטרים, חומרי ארכיון ותצלומים המתעדים את ההיסטוריה של העיצוב והתרבות בחיי היומיום באזור הכבוש הסובייטי ולימים במזרח גרמניה. התערוכה מורכבת מכ-800 חפצים מקוריים וכן למעלה מ-200 מסמכים, הקלטות סרטים וקול ודוחות ביוגרפיים.<ref name="Museumsportal Berlin"></ref>

המוזיאון פתח את שעריו ב-2013. הוא ממוקם במבשלת שולטהייס לשעבר, שהיא כיום אתר מוגן. קרן בית ההיסטוריה (Haus der Geschichte der Bundesrepublik Deutschland) פיתחה את הבניין ההיסטורי הזה עבור מוזיאון מודרני. הכניסה חינם.<ref name="Museum in the Kulturbrauerei Organisation"></ref><ref name="Euromuse"></ref>

המוזיאון מציע מדריך שמע בחינם לתערוכה הקבועה באנגלית, גרמנית, ספרדית, צרפתית ואיטלקית.<ref name="Alltag in der DDR"></ref>

== קישורים חיצוניים ==

* 
* [https://www.hdg.de/en/museum-in-der-kulturbrauerei/exhibitions/everyday-life-in-the-gdr/#c10270 הדרכה קולית של המוזיאון]
* [http://kulturbrauerei.de אתר מבשלת התרבות] 

== הערות שוליים ==

קטגוריה:גרמניה: מוזיאונים להיסטוריה
קטגוריה:ברלין: מוזיאונים
פאראטה

פאראטה (בהינדי: परांठा; באנגלית: Paratha) הוא לחם שטוח ועגול העשוי מקמח חיטה מלא ונפוץ במדינות תת-היבשת ההודית.

בצק הפאראטה עשוי לרוב מקמח חיטה מלא בשם אטה שאותו מרדדים עם מים ומלח, מקפלים את הבצק משמנים עם גהי או שמן וממלאים בפירה, פניר, ירקות או בשר.

הפאראטה נחשב למנה ראשונה. בדרך כלל אוכלים אותו לצד חביתה, חמאה, צ'אטני, חמוצים, קטשופ, יוגורט או ראיטה.

השם "פאראטה" נגזר מצמד המילים פאראט (Parat) ואטה (Atta), שפירושם שכבות של בצק מבושל בשפת הסנסקריט.

== היסטוריה ==
הלחם מוזכר לראשונה באנציקלופדיה בסנסקריט שנכתבה על ידי סומשווארה השלישי במאה ה-12.

המקורות המדויקים של הפאראטה אינם ברורים, שכן היא התפתחה עם הזמן מלחם שטוח פשוט יותר. עם זאת, לחמים שטוחים היו חלק מהמסורת הקולינרית של תת-היבשת ההודית במשך אלפי שנים.

== גרסאות ==
ללחם הפאראטה גרסאות שונות ומלבד הגרסה הבסיסית קיימות גם גרסאות נוספות:
* אלו פאראטה (Aloo Paratha): לחם פיקנטי, ממולא בתפוח אדמה מבושל ובצל.
* צ'ילי פאראטה (Chili Parotha): לחם חריף הממולא בצ'ילי.
* גובי פאראטה (Gobi Paratha): לחם ממולא בכרובית וירקות.
* מוגלאי פאראטה (Mughlai Paratha): לחם ממולא המטוגן בשמן עמוק במילוי ביצה ובשר טחון, גרסה זו נפוצה בבנגלדש.
* מורטל פאראטה (Murthal Paratha): לחם ממולא הנפוץ באזור דלהי.
* פאראטה רוטי (Paratha Roti): לחם שנמרח בחמאה מזוקקת (גהי) ולאחר מכן מבושל על מחבת טאווה.

== קישורים חיצוניים ==

* [https://www.hashulchan.co.il/מתכונים/פראטה/ מתכון להכנת פאראטה], באתר השולחן

== הערות שוליים ==

קטגוריה:המטבח הפקיסטני
קטגוריה:המטבח ההודי
קטגוריה:לחם
איסט אורנג'

איסט אורנג' (באנגלית: East Orange) היא עיר במחוז אסקס שבניו ג'רזי, ארצות הברית. נכון למפקד האוכלוסין של ארצות הברית העיר מדורגת במקום ה-17 בניו ג'רזי.

בשנת 1666 30 משפחות מהמושבה ניו הייבן שבקונטיקט החליטו לעזוב את המושבה והתיישבו במספר נקודות לאורך נהר פסאיק . איסט אורנג' הייתה בתחילה חלק מניוארק והייתה ידועה במקור כהרי ניוארק. ב-7 ביוני 1780, תושבי העיר של הרי ניוארק הצביעו באופן רשמי בעד אימוץ השם אורנג', אך רק ב-13 במרץ 1860 התאגדה אורנג' רשמית כעיר. מיד לאחר מכן, העיר החדשה החלה להתפצל לקהילות קטנות יותר, בעיקר בגלל מחלוקות מקומיות לגבי העלויות של הקמת מחלקות משטרה, כיבוי אש וכבישי אגרה. דרום אורנג' התאגדה ב-26 בינואר 1861, פיירמאונט (מאוחר יותר הפכה לחלק מווסט אורנג') ב-11 במרץ 1862, איסט אורנג' ב-4 במרץ 1863 וווסט אורנג' (כולל פיירמאונט) ב-14 במרץ 1863.

חלקים מהעיר הם חלק מאזור ארגוני עירוני (UEZ), אחד מ-32 אזורים המכסים 37 עיריות ברחבי ארצות הברית.

בין המפורסמים שנולדו או גדלו בעיר: ג'יימס בליש, דיון וורוויק, ריצ'רד ת'יילר, קווין לטיפה, גורדון מקריי, ברווין נייט ואנני אוקלי. איתמר בן-אב"י גם התגורר בעיר עד פטירתו בשנת 1943.

== קישורים חיצוניים ==

* 
* 
==הערות שוליים==

קטגוריה:ניו ג'רזי: ערים
קטגוריה:יישובים שהוקמו ב-1863
מבשלת התרבות

מבשלת התרבות ו[[שדרות שנהאוזר]]
מבשלת התרבות (בגרמנית: Kulturbrauerei) היא מתחם בניינים בן 25,000 מ"ר בברלין.

== היסטוריה ==
במקור נבנתה ופעלה כמבשלה. החצרות והארכיטקטורה הייחודית שלה מוגנות כאנדרטה מאז 1974 והיא אחת הדוגמאות הבודדות שהשתמרו היטב של אדריכלות תעשייתית בברלין מסוף המאה ה-19.

== מבשלת התרבות היום ==
מבשלת התרבות נתמכת על ידי קרן נאמנות בשם טרויהאנדאנשטאלט (Treuhandanstalt) ומופעלת באופן מסחרי כמרכז תרבות בשכונת קולוויץ ברובע פרנצלאואר ברג (פנקו). היא כוללת בתי קולנוע, תיאטראות, מועדונים וחדרי אירועים. היא שוכנת קרוב לתחנת הרכבת התחתית של ברלין אברסוואלדר שטראסה.

כיום מתקיימים במבשלת התרבות אירועים, קונצרטים ופסטיבלים קבועים.

ארגונים שהתיישבו באתר של מתחם המבשלה לשעבר הם:
* Kino in der Kulturbrauerei, קולנוע עם שמונה מסכים, אחד מהתיאטראות הראשונים בברלין
* תיאטרון רמבזמבה
* PANDA Nicht nur Russisches Theatre (פנדה – תיאטרון לא רק לרוסים), מקום אירוע לקונצרטים רוסיים, קריאה וכו'.
* Literaturwerkstatt Berlin/ lyrikline.org – תחנת קריאה
* משרד וסטודיו של להקת 17 Hippies
* מסעדת פרנץ ופרנץ קלוב (שנודעה בעבר בשם פרנץ-קלאב)
* Kesselhaus in der Kulturbrauere – אולם אירועים
* Alte Kantine – אולם אירועים
* סודה קלאב, מועדון ריקודים
* מועדון 23, מועדון ריקודים
* פאלה – אולם אירועים
* Schule für Bildende Kunst und Gestaltung – בית ספר לאמנות
* המוזיאון במבשלת התרבות – מוזיאון על חיי היומיום בגרמניה המזרחית, קרן בית ההיסטוריה
* Ch. Links Verlag, הוצאה לאור
* be.bra verlag, הוצאה לאור
* אוניברסיטת ניו יורק, סניף ברלין
* Berlin on Bike, מארגן טיולי אופניים
* מרכז מידע לתיירים TIC<ref name="Location map"></ref>
* Quandoo, פלטפורמת הזמנת מסעדות

== קישורים חיצוניים ==

* 
* [https://berlinonbike.de/en אתר ברלין באופניים] 
* [https://www.clubguideberlin.de/soda-club-berlin-en/ סודה קלאב במבשלת התרבות] 

== הערות שוליים ==

קטגוריה:גרמניה: אדריכלות
קטגוריה:ברלין: מבנים